Тое мастацтва, што мастакі нясуць – яшчэ вышэйшага парадку – яно ідзе нібыта з падсвядомасці, нясе тыя вобразныя сістэмы, якія ўплываюць на свет. Мы ўсе звязаны на ўзроўні падсвядомасці, а гэта тая мова, якая нас лучыць. У нас жа ў Менску вялікае наваколле – амаль два мільёны чалавек, тут жыве шмат мастакоў, аўтарытэтныя ўстановы адукацыі – Акадэмія, Глебаўка і Парнат, шмат школак мастацкіх. Так што ў нас ёсць падрыхтаваная аўдыторыя, якая б з цікавасцю гэту ідэю ўспрыняла.